10. 3- 88 De Europæiske Fællesskabers Tidende Nr. C 65/5 
II 
(Forberedende retsakter) 
KOMMISSIONEN 
Revideret forslag til Rådets direktiv om ændring af direktiv 77/62/EØF om samordning af 
fremgangsmåderne ved offentlige indkøb samt om ophævelse af visse bestemmelser i direktiv 
80/767/EØF 
KOM(88) 42 endelig/udg./2 
(Forelagt Rådet af Kommissionen i henhold til artikel 149, stk. 2d, i E&F-Traktaten den 
11. februar 1988) 
(88/C 65/06) 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen (*), 
i samarbejde med Europa-Parlamentet (2), 
under henvisning til udtalelse fra Det Økonomiske og 
Sociale Udvalg (3), og 
ud fra følgende betragtninger: 
Det er vigtigt at vedtage de foranstaltninger, der tager 
sigte på en gradvis gennemførelse af det indre marked i 
perioden indtil den 31. december 1992; det indre marked 
indebærer et område uden indre grænser, hvor der er 
sikret fri bevægelighed for varer, personer, tjeneste­
ydelser og kapital; 
Det Europæiske Råd har på en række samlinger konklu­
deret, at det er nødvendigt at gennemføre det indre 
marked; 
der er godkendt en hvidbog om gennemførelse af det 
indre marked, som indeholder en tidsplan og et aktions­
program for gennemførelsen af en åbning af adgangen til 
offentlige indkøbsaftaler; 
C) EFT nr. C 173 af 11. 7. 1986, s. 4, EFT nr. C 161 af 19. 6. 
1987, s. 10, og EFT nr. C 303 af 13. 11. 1987, s. 3. 
O Udtalelser afgivet den 9. juli 1987 (EFT nr. C 246 af 14. 9. 
1987, s. 58) og den 15. december 1987. 
O EFT nr. C 68 af 16. 3. 1987, s. 7. 
(4) EFT nr. L 13 af 15. 1. 1977, s. 1 
O EFT nr. L 215 af 18. 8. 1980, s. 1. Kommissionen forelagde den 14. december 1984 en 
rapport for Rådet om gennemførelse af direktiv 
77/62/EØF (4), senest ændret ved Akten vedrørende 
Spaniens og Portugals Tiltrædelse, og af direktiv 
80/767/EØF (*), som svar på Rådets resolution af 
21. december 1976; 
det er vigtigt dels at forbedre og udvide anvendelsen af 
direktivet ved at øge gennemskueligheden af fremgangs­
måderne og af praksis ved offentlige indkøb, dels bedre 
at kunne sikre overholdelse af forbuddet mod begræns­
ninger af de frie varebevægelser, som ligger til grund for 
nævnte direktiver; 
det er nødvendigt at ændre disse direktiver, således at 
ændringerne i GATT-Aftalen af december 1986 om 
Statslige Indkøb indarbejdes heri; 
det er ligeledes nødvendigt at skabe bedre forudsæt­
ninger for en effektiv konkurrence i forbindelse med 
offentlige indkøb for derved at øge de økonomiske, 
budgetmæssige og erhvervsmæssige fordele deraf; 
med henblik herpå bør omfanget af undtagelser for de 
enkelte sektorer fastlægges således, at det som følge af 
de indbyrdes afvigende fortolkninger undgås, at forskel­
lene i medlemsstaternes anvendelse af direktiverne øges; 
det må ved henvisning til EØF-Traktaten tydeliggøres, at 
forsvarssektoren omfattes af direktivet; 
det vil være hensigtsmæssigt at fastlægge de gældende 
beløbsgrænser, herunder GATT-beløbsgrænsen, i en 
enkelt bestemmelse; 
offentlige udbud er den bedste sikring af lige vilkår ved 
deltagelse i offentlige indkøbsaftaler i alle medlemsstater; 
denne form for udbud bør derfor gøres til en regel, idet 
der ved de andre fremgangsmåder skal kræves en 
begrundelse samt at der udfærdiges protokoller herom; 
Nr. C 65/6 De Europæiske Fællesskabers Tidende 10. 3. 88 
det er hensigtsmæssigt at indføre en fremgangsmåde med 
forhandling, der allerede benyttes i praksis i visse 
medlemsstater, for at begrænse anvendelsen af proce­
duren med et enkelt bud, og det er ligeledes hensigts­
mæssigt at præcisere, under hvilke betingelser der kan 
henvises til hastetilfælde, eller i hvilken periode der kan 
foretages supplerende leverancer; 
fremgangsmåden med forhandling bør betragtes som en 
undtagelse, og den bør derfor kun anvendes i klart 
afgrænsede tilfælde; 
det er væsentligt at tilpasse de fælles regler på det 
tekniske område til den nye fællesskabspolitik vedrø­
rende standardisering; 
de ordregivende myndigheders samlede indkøbstransak-
tioner og -procedurer skal gøres mere gennemskuelige; 
med henblik herpå bør de ordregivende myndigheder 
offentliggøre deres indkøbsprogrammer ved hjælp af 
forhåndsmeddelelser på fællesskabsplan, ligesom de 
ordregivende myndigheder, der på et ikke-konkurrence-
mæssigt grundlag indgår en indkøbsaftale, bør give 
andre potentielle leverandører mulighed for at bevise og 
ytre deres interesse for denne aftale; desuden bør oplys­
ningerne om de betingelser, på hvilke de forskellige 
ordrer er blevet tildelt, offentliggøres på denne måde, 
således at et større antal leverandører på fællesskabsplan 
kan få mere interesse for de offentlige indkøbsaftaler og 
i højere grad deltage heri; 
der bør fastsættes visse frister for at forhindre forsin­
kelser ved fremsendelsen af forhåndsmeddelelser og 
meddelelser om indgåede aftaler; 
fristerne for modtagelse af anmodninger om deltagelse 
eller modtagelse af bud i forbindelse med offentlige 
indkøbsaftaler bør forlænges, for hverved at forbedre 
mulighederne for at et større antal leverandører kan 
deltage; 
princippet om lige løn til mcend og kvinder er fastsat i 
Traktaten og direktiverne om lige løn og lige behandling 
for mcend og kvinder bidrager til at sikre loyal konkur­
rence ('); 
manglende overholdelse af obligatoriske forpligtelser vedrø­
rende sundhed og sikkerhed på arbejdspladsen og lige vilkår 
for handicappede og etniske og religiøse minoriteter kan, 
under visse omstændigheder, muliggøre en leverandørs 
opnåelse af urimelige økonomiske fordele; 
det er ønskeligt, at nationale regler om regionaludvikling 
placeres i fællesskabssammenhæng; 
Rådet vil inden for et bestemt tidsrum træffe beslutning 
vedrørende Kommissionens forslag til et direktiv om 
kontrol med og overholdelse af EF-direktiverne om ind­
gåelse af offentlige aftaler; 
(') Direktiv 75/117/EØF, EFT nr. L 45 af 19. 2. 1975; 
Direktiv 76/207/EØF, EFT nr. L 39 af 14. 2. 1976; 
Direktiv 79/37/EØF, EFT nr. L 6 af 10. 1. 1979; 
Direktiv 86/378/EØF, EFT nr. L 225 af 12. 8. 1986; 
Direktiv 86/613/EØF, EFT nr. L 359 af 19. 12. 1986. Spanien har netop vedtaget en intern lovgivning for at 
gennemføre direktiv 77/62/EØF; da yderligere 
ændringer på indeværende tidspunkt vil få negative 
konsekvenser for tilpasningen af den private sektor i 
Spanien, bør der indrømmes dette land en yderligere frist 
til en fuldstændig gennemførelse af nærværende direktiv; 
Portugal har behov for en overgangsperiode af tilsva­
rende årsager; 
Grækenland er ved at afslutte tilpasningen af sin natio­
nale lovgivning til direktiv 77/62/EØF, og inddragelsen 
på dette stadium af nye fællesskabsbestemmelser vil få 
negative følger for sektoren for offentlige indkøbsaftaler, 
navnlig for visse økonomisk vigtige faktorer som stabi­
litet, gennemsigtighed og opretholdelsen på mellemlang 
sigt af de forretningsmæssige vilkår; 
på baggrund af konklusionerne fra de nævnte møder i 
Det Europæiske Råd samt fra hvidbogen og i be­
tragtning af nævnte rapport bør direktiv 77/62/EØF 
ændres og visse bestemmelser i direktiv 80/767/EØF 
ophæves — 
UDSTEDT FØLGENDE DIREKTIV: 
AFSNIT I 
Ændring af direktiv 77/62/EØF 
Artikel 1 
Direktiv 77/62/EØF ændres i overensstemmelse med 
bestemmelserne i dette afsnit. 
Artikel 2 
Artikel 1, litra a), affattes således: 
»a) »offentlige indkøbsaftaler« gensidigt bebyrdende 
aftaler, som indgås skriftligt mellem en leverandør 
(en fysisk eller juridisk person) på den ene side og 
en af de i litra b) definerede ordregivende myndig­
heder på den anden side, og som vedrører køb, 
leasing eller leje med eller uden forkøbsret af varer; 
levering af sådanne varer kan som tillæg omfatte 
monterings- og installationsarbejde.« 
Følgende litra d), e) og f) indsættes: 
»d) »offentlige udbud«, nationale fremgangsmåder, hvorved 
alle interesserede leverandører kan afgive bud; 
10. 3. 88 De Europæiske Fællesskabers Tidende Nr. C 65/7 
e) »begrænsede udbud«, nationale fremgangsmåder, 
hvorved kun de leverandører, der af de ordregivende 
myndigheder modtager opfordring dertil, kan afgive 
bud; 
f) »fremgangsmåde ved forhandling«, en national frem­
gangsmåde, hvorved de ordregivende myndigheder 
henvender sig til bestemte leverandører og forhandler 
kontraktatens vilkår med én eller flere af dem.« 
Artikel 3 
Følgende indsættes som artikel 2: 
»Artikel 2 
Uden at bestemmelserne i artikel 3, 4 og 5, stk. 1, tilsi­
desættes, anvendes dette direktiv på alle varer, som 
omhandlet i artikel 1, litra a), herunder varer, der 
omfattes af kontrakter, som de ordregivende myndig­
heder indgår på forsvarsområdet, dog ikke på varer, der 
omhandles i Traktatens artikel 223, stk. 1, litra b).« 
Artikel 4 
Artikel 2 bliver artikel 3, og stk. 1 udgår. 
Artikel 2, stk. 2, affattes således: 
»Følgende omfattes ikke af bestemmelserne i dette 
direktiv: 
a) offentlige indkøbsaftaler, som indgås af land-, 
luft-, sø- og flodtransportvirksomheder; 
b) offentlige indkøbsaftaler, som indgås af ordregi­
vende myndigheder vedrørende fremstilling, trans­
port og distribution af drikkevand, ordregivende 
myndigheder, hvis hovedaktivitet er produktion 
og distribution af energi og ordregivende myndig­
heder, hvis hovedaktivitet er at tilbyde tjeneste­
ydelser inden for telekommunikation; 
c) leveringer, der erklæres hemmelige, eller hvis 
gennemførelse må ledsages af særlige sikkerheds­
foranstaltninger i overensstemmelse med gældende 
love eller administrative forskrifter i den pågæl­
dende medlemsstat, eller når beskyttelsen af 
væsentlige sikkerhedsinteresser i denne stat kræver 
det.« 
Artikel 5 
Artikel 3 bliver artikel 4. 
Artikel 6 
Artikel 4 udgår. Artikel 7 
Artikel 5 affattes således: 
»Artikel 5 
1. a) Afsnit II, III og IV samt artikel 6 gælder for 
offentlige indkøbsaftaler, 
— der indgås af ordregivende myndigheder, jf. 
artikel 1, litra b), i dette direktiv, herunder 
af ordregivende myndigheder på forsvars­
området, jf. bilag I til direktiv 
80/767/EØF, vedrørende varer, der ikke er 
opført i bilag II til nævnte direktiv, forudsat 
den anslåede værdi uden merværdiafgift 
udgør 200 000 ECU eller derover, 
— der indgås på de i direktiv 80/767/EØF 
fastsatte vilkår og betingelser af de i bilag I 
til nævnte direktiv anførte ordregivende 
myndigheder, og hvis anslåede værdi uden 
merværdiafgift udgør 130 000 ECU eller 
derover; for så vidt angår ordregivende 
myndigheder på forsvarsområdet gælder 
dette kun for indkøbsaftaler, der vedrører 
varer, som er omfattet af nævnte direktiv i 
henhold til dets bilag II; 
b) dette direktiv finder anvendelse på offentlige 
indkøbsaftalter, hvis anslåede værdi er lig med 
eller overstiger den fastsatte tærskel på det tids­
punkt, hvor bekendtgørelsen offentliggøres i 
overensstemmelse med artikel 9, stk. 2; 
c) de fastsatte tærsklers modværdi i national 
valuta samt den i GATT-Aftalen fastsatte 
tærskels modværdi i ECU skal i princippet og 
med virkning fra den 1. januar 1988 justeres én 
gang hvert andet år; beregningen af disse 
modværdier sker på grundlag af gennemsnittet 
af disse valutaers dagskurs over for ECU og på 
grundlag af gennemsnittet af ECU'ens dags­
kurs over for SDR over de 24 måneder, der 
afslutter den sidste dag i oktober umiddelbart 
forud for den justering, der finder sted den 1. 
januar; modværdierne skal i begyndelsen af 
november offentliggøres i De Europæiske 
Fællesskabers Tidende; 
d) på Kommissionens foranledning skal den i litra 
c) fastsatte beregningsmetode tages op til 
vurdering i Det Rådgivende Udvalg for Offent­
lige Aftaler i princippet to år efter, at metoden 
første gang har fundet anvendelse. 
2. Ved aftaler om leasing, leje med eller uden 
forkøbsret af varer, er beregningsgrundlaget for 
vedkommende aftalers anslåede værdi 
— for så vidt angår tidsbegrænsede aftaler, hvis 
løbetid er fastsat til tolv måneder eller derunder, 
lig med aftalens samlede anslåede værdi under 
hele løbetiden, eller hvis løbetiden overstiger tolv 
måneder, lig med aftalens samlede værdi, inkl. 
den anslåede restværdi, 
— for så vidt angår tidsubegrænsede aftaler elkr 
aftaler, hvis løbetid ikke er nærmere fastsat, lig 
med den månedlige rate, multipliceret med 48. 
Nr. C 65/8 De Europæiske Fællesskabers Tidende 10. 3. 88 
3. For så vidt angår indkøbsaftaler, der indgås 
regelmæssigt, eller som fornyes inden for en bestemt 
periode, skal enten den samlede faktiske værdi af 
lignende successive aftaler, der er indgået i løbet af 
det forudgående finansår eller de forudgående tolv 
måneder — så vidt muligt korrigeret for eventuelle 
ændringer i henseender til mængde eller værdi — 
over de tolv følgende måneder, eller den anslåede 
samlede værdi af successive aftaler i de første tolv 
måneder efter den første levering eller i løbet af afta­
leperioden, hvor denne overstiger tolv måneder, 
lægges til grund for anvendelsen af stk. 1. Reglerne 
om beregning af aftalernes værdi må ikke anvendes 
med henblik på at unddrage aftalerne fra denne arti­
kels anvendelsesområde. 
4. Når et påtænkt indkøb af ensartede varer i givet 
fald fordeles over en række delaftaler, der indgås 
samtidig, skal den anslåede værdi af alle disse delaf­
taler tilsammen lægges til grund for anvendelsen af 
stk. 1 og 2. 
5. Hvis en påtænkt indkøbsaftale indeholder en 
udtrykkelig klausul om optionsret, er beregnings­
grundlaget for aftalens anslåede værdi det højeste 
beløb for køb, leasing, leje med eller uden forkøbsret, 
herunder optionsmulighederne. 
6. Et påtænkt indkøb af en vis leverancemængde 
må ikke opdeles med henblik på at unddrage det fra 
denne artikels anvendelsesområde.« 
Artikel 8 
Artikel 6 affattes således: 
»Artikel 6 
1. De ordregivende myndigheder skal ved indgåehen 
af offentlige indkøbskontrakter anvende de fremgangs­
måder, der er fastsat i artikel 1, litra d), e) ogj), i de i 
det følgende beskrevne tilfalde. 
2. De ordregivende myndigheder kan i tilfælde, 
hvor det er berettiget, indgå offentlige indkøbskon­
trakter ved anvendelse af fremgangsmåden for 
begrænsede udbud. 
Denne anvendelse af begrænset udbud kan bl.a. være 
begrundet i 
— nødvendigheden af at sikre et rimeligt forhold 
mellem aftalens værdi og omkostningerne ved 
udbudsproceduren, 
— den særlige karakter af de varer, der skal leveres. 
3. De ordregivende myndigheder kan indgå 
indkøbsaftaler ved udbud efter forhandling, når de 
afgivne tilbud efter anvendelse af en fremgangsmåde 
med offentligt eller begrænset udbud er irregulære, 
eller når de afgivne bud er uantagelige efter natio­
nale, med afsnit rV forenelige bestemmelser, på 
betingelse af, at der ikke foretages afgørende 
ændringer i de oprindelige udbudsbetingelser. De ordregivende myndigheder skal i så fald offentliggøre 
en udbudsbekendtgørelse, medmindre de medtager 
alle virksomheder, som opfylder betingelserne i 
artikel 16-20, og som under den forudgående frem­
gangsmåde med offentligt eller begrænset udbud har 
afgivet bud i overensstemmelse med udbudsprocedu­
rens formelle krav. 
4. De ordregivende myndigheder kan indgå 
indkøbsaftaler ved udbud efter forhandling uden 
forudgående offentliggørelse af en udbudsbekendtgø­
relse i følgende tilfælde: 
a) når der ikke er afgivet bud i forbindelse med 
offentligt eller begrænset udbud på betingelse af, 
at der ikke foretages afgørende ændringer i de 
oprindelige udbudsbetingelser, samt at der fore­
lægges Kommissionen en rapport; 
b) når det drejer sig om genstande, som alene er 
fremstillet med henblik på forskning, forsøg, 
undersøgelse eller udvikling; denne bestemmelse 
omfatter ikke serieproduktion til påvisning af 
handelsmæssig levedygtighed eller indvinding af 
forsknings- og udviklingsomkostninger; 
c) ved indkøb af varer, hvis fremstilling eller levering 
af tekniske eller kunstneriske årsager eller af 
årsager, der vedrører beskyttelsen af en eneret, 
kun kan overdrages en bestemt leverandør; 
d) i strengt fornødent omfang, når tvingende grunde 
som følge af begivenheder, som de ordregivende 
myndigheder ikke har kunnet forudse, ikke gør 
det muligt at overholde de frister, der kræves ved 
offentlige eller begrænsede udbud; de omstændig­
heder, der skal begrunde den absolutte uopsætte­
lighed, må på ingen måde kunne tilregnes de 
ordregivende myndigheder; 
e) ved supplerende leveringer fra den oprindelige 
leverandør til delvis fornyelse af sædvanlige leve­
ringer eller installationer eller til udvidelse af alle­
rede foretagne leveringer eller installationer, når 
et leverandørskifte ville gøre det nødvendigt for 
den ordregivende myndighed at anskaffe udstyr, 
som på grund af en forskel i teknisk beskaffenhed 
ville medføre teknisk uforenelighed eller ufor­
holdsmæssigt store tekniske vanskeligheder ved 
drift og vedligeholdelse. Gyldighedsperioden for 
disse aftaler samt for aftaler, der kan fornys, må 
generelt ikke overstige tre år.« 
5. De ordregivende myndigheder skal i alle andre 
tilfælde indgå indkøbskontrakter efter fremgangsmåden 
for offentligt udbud. 
6. I tilfælde af begrænset udbud eller udbud efter 
forhandling skal de ordregivende myndigheder 
10. 3. 88 De Europæiske Fællesskabers Tidende Nr. C 65/9 
udfærdige en protokol med begrundelse for anven­
delsen af denne fremgangsmåde; i denne protokol 
anføres i det mindste den ordregivende myndigheds 
navn og adresse, de købte varers værdi, mængde og 
art, antallet af anmodninger om deltagelse, antallet af 
leverandører, der har modtaget opfordring til at 
afgive bud, og i givet fald antallet af afviste leveran­
dører samt grundene til deres afvisning. Hvad angår 
udbud efter forhandling, omtales ligeledes i proto­
kollen de i stk. 3 og 4 omhandlede omstændigheder, 
der har gjort anvendelsen af disse fremgangsmåder 
berettiget. 
Denne protokol eller de vigtigste enkeltheder heri 
tilsendes Kommissionen på dens anmodning.« 
Artikel 9 
Artikel 7 affattes således: 
»Artikel 7 
1. De tekniske specifikationer i bilag II angives i 
de almindelige kontraktdokumenter eller i dokumen­
terne vedrørende den enkelte aftale. 
2. Med forbehold af medlemsstaternes obligato­
riske tekniske forskrifter, for så vidt disse er forene­
lige med fællesskabsretten, defineres disse tekniske 
specifikationer af de ordregivende myndigheder ved 
henvisning til nationale standarder, der er udtryk for 
gennemførelse af europæiske standarder eller til 
fælles tekniske specifikationer. 
3. En ordregivende myndighed kan fravige stk. 2 i 
følgende tilfælde: 
a) såfremt standarderne ikke indeholder nogen 
bestemmelse om, hvorledes der skal fastlægges 
overensstemmelse, eller såfremt der ikke findes 
nogen teknisk metode, der giver mulighed for på 
en tilfredsstillende måde at fastslå et produkts 
overensstemmelse med disse standarder; 
b) såfremt anvendelsen af stk. 2 ville være til hinder 
for anvendelsen af Rådets direktiv 86/361 /EØF af 
24. juli 1986 om første fase af den gensidige aner­
kendelse af typegodkendelser af teleterminalud­
styr (') eller Rådets afgørelse 87/95/EØF af 
22. december 1986 om standardisering inden for 
informationsteknologi og telekommunikation (2) 
eller andre fællesskabsinstrumenter' om særlige 
udstyrs- eller produktområder; 
c) såfremt anvendelsen af disse standarder ville tvinge 
den ordregivende myndighed til at foretage indkøb 
af materiel, der er uforeneligt med udstyr, der alle­
rede anvendes, eller ville medføre uforholdsmæssigt 
store udgifter eller tekniske vanskeligheder, dog kun 
som del af en klart defineret og fastlagt strategi med 
henblik på overgang til europæiske standarder eller 
falles tekniske specifikationer inden for en bestemt 
periode; 
O EFT nr. L 217 af 5. 8. 1986, s. 21. 
O EFT nr. L 36 af 7. 2. 1987, s. 31. d) såfremt det pågældende projekt er en virkelig 
nyskabelse, hvor anvendelsen af eksisterende stan­
darder ville være uhensigtsmæssig. 
4. De ordregivende myndigheder, der påberåber 
sig stk. 3, anfører, undtagen hvis dette er umuligt, 
deres grunde hertil i udbudsbekendtgørelsen i De 
Europæiske Fællesskabers Tidende, anfører i alle 
tilfælde grundene i deres interne dokumenter og 
stiller efter anmodning disse oplysninger til rådighed 
for medlemsstaterne og Kommissionen. 
5. Hvis der ikke foreligger europæiske standarder 
eller fælles tekniske specifikationer, kan de tekniske 
specifikationer defineres ved henvisning til andre 
dokumenter, uden at principperne om ækvivalens og 
gensidig anerkendelse af nationale tekniske specifika­
tioner herved tilsidesættes. I dette tilfælde bør der i 
nævnte rækkefølge henvises til: 
1. nationale standarder, der er udtryk for gennem­
førelse af internationale standarder, som er 
godkendt i den ordregivende myndigheds hjem­
land; 
2. nationale standarder, der anvendes i den ordregi­
vende myndigheds hjemland; 
3. enhver anden standard.« 
Artikel 7, stk. 2, bliver artikel 7, stk. 6. 
Artikel 10 
Artikel 9 affattes således: 
»Artikel 9 
1. De ordregivende myndigheder, der er anført på 
listen i bilag I til direktiv 80/767/EØF, skal fra den 
1. januar 1989 snarest muligt efter deres finansårs 
begyndelse ved en vejledende bekendtgørelse offent­
liggøre de samlede indkøb inden for hvert produkt­
område, hvis anslåede værdi, jf. artikel 5 i nærvæ­
rende direktiv, er på mindst 750 000 ECU og som de 
agter at indgå i de følgende tolv måneder. 
På forslag af Kommissionen og efter høring af 
Europa-Parlamentet og Det Økonomiske og Sociale 
Udvalg træffer Rådet inden den 1. marts 1990 afgø­
relse om, hvorvidt denne pligt skal udvides til de 
øvrige ordregivende myndigheder, som er omfattet af 
artikel 1 i dette direktiv. 
Nr. C 65/10 De Europæiske Fællesskabers Tidende 10. 3. 88 
2. De ordregivende myndigheder, der ønsker at 
indgå en aftale om et offentligt indkøb ved offentligt 
eller begrænset udbud eller ved udbud efter forhand­
ling som defineret i artikel 1, tilkendegiver deres 
hensigt ved en bekendtgørelse. 
3. De ordregivende myndigheder, der har indgået 
en aftale, giver meddelelse om resultatet heraf ved en 
bekendtgørelse. Dog vil det efter afgørelse i det 
enkelte tilfælde være muligt at undlade at offentlig­
gøre visse former for information, hvis denne infor­
mation ville være til hinder for retsforfølgning eller 
på anden måde være i modstrid med offentlige inter­
esser eller gå ud over bestemte offentlige eller private 
virksomheders retmæssige økonomiske interesser eller 
konkurrenceforholdet mellem leverandørerne. 
4. De i stk. 1, 2 og 3 omhandlede bekendtgørelser 
sendes hurtigst muligt og på den bedst egnede befor­
dringsmåde til Kontoret for De Europæiske Fælles­
skabers Officielle Publikationer. Hvis der foreligger 
det i artikel 12 omhandlede hastetilfælde, skal 
bekendtgørelserne sendes ved telex, telegram eller 
telefax. 
a) Bekendtgørelsen efter stk. 1 sendes snarest muligt 
efter finansårets begyndelse; 
b) bekendtgørelsen efter stk. 3 sendes senest 48 dage 
efter indgåelsen af den pågældende aftale. 
5. Bekendtgørelserne affattes i overensstemmelse 
med de i bilag III anførte modeller. 
6. Bekendtgørelserne offentliggøres i deres helhed 
i De Europæiske Fællesskabers Tidende og i TED-
databanken på deres originale sprog. Et resumé af 
hver bekendtgørelses hovedindhold offentliggøres på 
Fællesskabernes øvrige officielle sprog, dog således at 
kun den originale udgave er autentisk. 
Kontoret for De Europæiske Fællesskabers Officielle 
Publikationer offentliggør bekendtgørelserne senest 
tolv dage efter afsendelsesdatoen. Hvis der foreligger 
det i artikel 12 omhandlede hastetilfælde, nedsættes 
denne frist til fem dage. 
7. Offentliggørelse i de officielle meddelelses­
organer eller i pressen i den ordregivende myndig­
heds hjemland må ikke finde sted før afsendelsesda­
toen, som skal nævnes i offentliggørelsen. Den må 
ikke indeholde andre oplysninger end dem, der 
offentliggøres i De Europæiske Fællesskabers Tidende. 
8. De ordregivende myndigheder skal være i stand 
til at bevise afsendelsesdatoen. 
9. Omkostningerne ved offentliggørelsen af 
udbudsbekendtgørelser i De Europæiske Fællesskabers 
Tidende afholdes af Fællesskaberne. Bekendtgørelsen 
må ikke være længere end én side i nævnte Tidende, dvs. ca. 650 ord. Hvert nummer af De Europæiske 
Fællesskabers Tidende, som indeholder én eller flere 
bekendtgørelser, gengiver den eller de modeller, som 
den eller de offentliggjorte bekendtgørelser henviser 
til.« 
Artikel 11 
Artikel 10, stk. 1, affattes således: 
»1. Ved offentlige udbud skal fristen for modta­
gelse af bud af de ordregivende myndigheder fast­
sættes således, at den ikke er på under 52 dage 
regnet fra datoen for afsendelsen af bekendt­
gørelsen.« 
Artikel 12 
Artikel 11, stk. 1, 2 og 3, affattes således: 
»1. Ved begrænsede udbud i henhold til artikel 1, 
litra e), og ved udbud efter forhandling i henhold til 
artikel 1, litra f), må den af de ordregivende myndig­
heder fastsatte frist for modtagelse af anmodninger 
om deltagelse ikke være på under 37 dage regnet fra 
datoen for afsendelsen af den skriftlige opfordring. 
2. De ordregivende myndigheder skal samtidig 
skriftligt opfordre de ansøgere, der kommer i 
betragtning, til at afgive bud. Opfordringsskrivelsen 
ledsages af udbudsbetingelserne og af det supple­
rende materiale. 
3. Ved begrænsede udbud må den af de ordregi­
vende myndigheder fastsatte frist for modtagelse af 
bud ikke være på under 40 dage regnet fra datoen 
for afsendelsen af den skriftlige opfordring.« 
Artikel 13 
Artikel 12, stk. 1, affattes således: 
»1. I hastetilfælde, hvor det er umuligt at anvende 
de i artikel 11 anførte tidsfrister, kan de ordregivende 
myndigheder fastsætte følgende frister: 
a) en frist for modtagelse af anmodninger om delta­
gelse på ikke under 15 dage regnet fra datoen for 
afsendelsen af bekendtgørelsen; 
b) en frist for modtagelse af bud på ikke under 10 
dage regnet fra datoen for opfordringen til at 
afgive bud.« 
Artikel 14 
Artikel 13, 14 og 15 ophæves. 
Artikel 15 
Artikel 16-18 bliver artikel 13-15. 
10. 3. 88 De Europæiske Fællesskabers Tidende Nr. C 65/11 
Artikel 16 
Artikel 19 bliver artikel 16. 
Artikel 16, stk. 1, affattes således: 
»1. Ved begrænsede udbud eller ved udbud efter 
forhandling vælger de ordregivende myndigheder på 
grundlag af oplysningerne om leverandørens egen 
situation samt de oplysninger og formaliteter, der er 
nødvendige for at kunne vurdere de mindstekrav af 
økonomisk og teknisk art, som denne skal opfylde, 
de ansøgere, som de vil opfordre til at afgive bud 
eller til at forhandle med, blandt dem, der har de i 
artikel 14—18 krævede kvalifikationer.« 
Artikel 17 
Artikel 20 bliver artikel 17. 
I stk. 1 indsættes følgende litra e) 
»e) der forvrider konkurrencen til sin økonomiske 
fordel ved manglende overholdelse af de retlige 
bestemmelser i det land, hvor han er etableret, 
vedrørende sundhed og sikkerhed på arbejdspladsen 
samt vedrørende lige vilkår for kvinder, handicap­
pede og etniske eller religiøse minoriteter.« 
Litra e), f) og g) bliver litra f), g) og h). 
Stk. 2 affattes således: 
»2. Når den ordregivende myndighed af leveran­
døren kræver bevis for, at han ikke befinder sig i de 
under stk. 1, litra a), b), c), e), f) og g), nævnte situa­
tioner, godkender den som tilstrækkeligt bevis: 
— første led uændret 
— for så vidt angår litra e), f) eller g) ...« (resten 
uændret). 
Artikel 18 
Artikel 21—25 bliver artikel 18—22. 
Artikel 19 
Arikel 26 bliver artikel 23. Den affattes således: 
»Artikel 23 
1. Dette direktiv er ikke i tiden indtil den 31. 
december 1992 til hinder for anvendelsen af bestående 
nationale bestemmelser, der har til formål at begrænse 
regionale forskelle og fremme skabelsen af arbejdspladser i udviklingsmæssigt tilbagestående områder og i 
områder med erhvervsmæssig tilbagegang, såfremt de 
pågældende bestemmelser er forenelige med Traktaten 
og med Fællesskabets internationale forpligtelser. 
2. Stk. 1 berører ikke initiativer, som Kommissionen 
måtte tage især i forbindelse med Traktatens artikel 130 
A til E, eller med henblik på at forlænge bestående 
nationale foranstaltninger som led i en fællesskabs­
politik med det formål, der er fastsat i samme stykke. 
3. Artikel 25, stk. 4, anvendes, uden at bestemmel­
serne i denne artikel tilsidesættes. 
Artikel 20 
Artikel 27 og 28 bliver henholdsvis artikel 24 og 25. 
Artikel 21 
Artikel 29 bliver artikel 26. Den affattes således: 
»Artikel 26 
1. For at kunne bedømme resultaterne af direkti­
vets anvendelse skal medlemsstaterne til Kommis­
sionen fremsende en statistisk opgørelse over de 
indkøbsaftaler, der er indgået: 
a) senest den 31. oktober hvert år for det foregående 
år for så vidt angår de ordregivende myndigheder, 
der er anført i bilag I til direktiv 80/767/EØF 
b) senest den 31. oktober 1991 — for Den Hellenske 
Republik, Kongeriget Spanien og Republikken 
Portugal dog den 31. oktober 1995 — og derefter 
den 31. oktober hvert andet år for det foregående 
år, for så vidt angår de ordregivende myndigheder 
som defineret i artikel 1 i dette direktiv bortset fra 
dem, der er anført i bilag I til direktiv 
80/767/EØF. 
2. I denne opgørelse skal i det mindste angives: 
a) antallet og værdien af de aftaler, der er indgået af 
hver ordregivende myndighed over tærsklen, og 
hvor aftalerne er indgået af de ordregivende 
myndigheder, der er omhandlet i bilag I til 
direktiv 80/767/EØF, værdien under tærsklen 
b) antallet og værdien af de aftaler, der er indgået af 
hver ordregivende myndighed over tærsklen, 
opdelt efter udbudsform, vare og den leverandørs 
nationalitet, som har fået ordren tildelt og, i 
Nr. C 65/12 De Europæiske Fællesskabers Tidende 10. 3. 88 
tilfælde af udbud efter forhandling opdelt i 
henhold til artikel 6, med angivelse af antallet og 
værdien af de ordrer, der er tildelt hver medlems­
stat eller tredjeland, samt med hensyn til direktiv 
80/767/EØF, antallet og værdien af de ordrer, 
der er tildelt hver underskriver af GATT-Aftalen 
om Statslige Indkøb. 
3. Kommissionen fastlægger efter høring af Det 
Rådgivende Udvalg for Offentlige Aftaler arten af 
eventuelle yderligere statistiske oplysninger, der 
kræves i henhold til dette direktiv.« AFSNIT II 
Ophævelse af visse bestemmelser i direktiv 80/767/EØF 
Artikel 25 
Artikel 2—6 i direktiv 80/767/EØF ophæves. 
AFSNIT III 
Afsluttende bestemmelser 
Artikel 22 
Følgende artikel 27 indsættes: 
»Artikel 27 
På forslag af Kommissionen og efter høring af Europa-
Parlamentet fastsætter Rådet senest den 31. december 
1988 bestemmelser om passende kontrol og foranstalt­
ninger til sikring af overholdelsen af dette direktiv.« 
Artikel 23 
Artikel 31 og 32 bliver henholdsvis artikel 28 og 29. 
Artikel 24 
Bilag I, II og III affattes således som angivet i bilaget til 
dette direktiv. Artikel 26 
Medlemsstaterne træffer de nødvendige foranstaltninger 
for at efterkomme dette direktiv senest den 1.. marts 
1988. De underretter straks Kommissionen herom. 
For så vidt angår Grækenland, Spanien og Portugal 
erstattes den 1. marts 1988 med den 1. marts 1992. 
Artikel 27 
Medlemsstaterne meddeler Kommissionen de vigtigste 
love og administrative bestemmelser, som de udsteder i 
henhold til dette direktiv. 
Artikel 28 
Dette direktiv er rettet til medlemsstaterne 
BILAG I 
Fortegnelse over de i artikel 1, litra b), omhandlede offentligretlige juridiske personer, og hvad der svarer 
hertil 
I. ALLE MEDLEMSSTATER 
De af lokale organer dannede offentligretlige sammenslutninger, og hvad der svarer hertil, såsom 
»associations de communes«, »Gemeindeverbande«, m. v. 
II. TYSKLAND 
»Bundesunmittelbaren Korperschaften, Anstalten und Stiftungen des bffentlichen Rechts«; »Landes-
unmittelbaren Korperschaften, Anstalten und Stiftungen des offentlichen Rechts«, som er undergivet 
en budgetkontrol fra statens side. 
III. BELGIEN 
— le Fonds des Routes 1955—1969 — het Wegenfonds, 
— la Régie des Voies aériennes — de Regie der Luchtwegen, 
10. 3. 88 De Europæiske Fællesskabers Tidende Nr. C 65/13 
— les Centres publics d'Aide sociale, 
— les Fabriques d'église, 
— l'Office Régulateur de la Navigation intérieure — de Dienst voor regeling van de binnenvaart, 
— la Régie des Services frigorifiques de l'État Beige — de Regie der Belgische Rijkskoelen Vries-
diensten. 
IV. DANMARK 
Andre forvaltningssubjekter. 
V. FRANKRIG 
— offentlige institutioner af administrativ karakter på statsligt, regionalt, departementalt eller lokalt 
plan, 
— universiteter, offentlige institutioner af videnskabelig og kulturel karakter samt andre institutioner 
som fastlagt i »loi d'orientation de l'enseignement supérieur« nr. 68—978 af 12. november 1968. 
VI. IRLAND 
Andre offentlige myndigheder, hvis offentlige indkøbsaftaler er undergivet statens kontrol. 
VII. ITALIEN 
— statsuniversiteterne, statslige universitetsinstitutioner, konsortier til udbygning af universiteterne, 
— de højere videnskabelige og kulturelle institutter, de astronomiske, astrofysiske, geofysiske og 
vulkanologiske observatorier, 
— »Enti di riforma fondiaria«, 
— hjælpe- og velgørenshedsinstitutioner af enhver art. 
VIII. GRÆKENLAND 
Andre offentligretlige juridiske personer, hvis offentlige indkøbsaftaler er undergivet statens kontrol. 
IX. LUXEMBOURG 
Almennyttige institutioner under regeringens, kommunesammenslutningernes og kommunernes 
tilsyn. 
X. NEDERLANDENE 
— »Waterschappen«, 
— »instellingen van Wetenschappelijk onderwijs vermeld in art. 15 van de Wet op het Wetenschap-
pelijk Onderwijs (1960)«, »academische ziekenhuizen«, 
— »Nederlandse Centrale Organisatie voor toegepast natuurwetenschappelijk Onderzoek (TNO)« 
og organisationer, der er underlagt denne. 
XI. SPANIEN 
Andre juridiske personer, der er undergivet en offentlig ordning om indgåelse af indkøbsaftaler. 
XII. PORTUGAL 
Offentligretlige juridiske personer, hvis indgåelse af offentlige indkøbsaftaler er undergivet statens kontrol. 
Nr. C 65/14 De Europæiske Fællesskabers Tidende 10. 3. 88 
XIII. DET FORENEDE KONGERIGE 
— »Education Authorities«, 
— »Fire Authorities«, 
— »National Health Service Authorities«, 
— »Police Authorities«, 
— »Commission for the New Towns«, 
— »New Towns Corporations«, 
— »Scottish Special Housing Associations«, 
— »Northern Ireland Housing Executive«. 
BILAG II 
Definition af visse tekniske specifikationer 
I dette direktiv forstås ved 
1. »tekniske specifikationer«: samtlige tekniske forskrifter, navnlig sådanne, der findes i udbudsbetingel­
serne, som fastlægger krævede karakteristika for et produkt, som f.eks. kvalitet, brugsegenskaber, 
sikkerhed, dimensioner, herunder terminologiske forskrifter for varen, symboler, prøvning og prøv­
ningsmetoder, emballering, mærkning eller etikettering, og som giver mulighed for objektivt at karakte­
risere et materiale, et produkt eller en levering på en sådan måde, at de opfylder de af de ordregivende 
myndigheder ønskede formål. 
2. »standard«: den tekniske specifikation, som er godkendt af et anerkendt standardiseringsorgan til 
gentagen eller konstant anvendelse, men hvis overholdelse i princippet ikke er obligatorisk. 
3. »Europæisk standard«: de standarder, der er godkendt af Den Europæiske Standardiseringsorganisation 
(CEN) eller af Den Europæiske Komité for Elektroteknisk Standardisering (CENELEC) som »Euro­
pæisk Standard (EN)« eller som »Harmoniseringsdokumenter (HD)« i henhold til de fælles regler for 
disse organisationer. 
4. »Fælles teknisk specifikation«: de tekniske specifikationer udarbejdet med henblik på en ensartet anven­
delse i alle Fællesskabets medlemsstater. 
10. 3. 88 De Europæiske  Fællesskabers  Tidende Nr. C 65/15 
BILAG  III 
MODELLER  FOR  UDBUDSBEKENDTGØRELSER 
A. Offentligt  udbud 
1. Den  ordregivende  myndigheds  navn,  adresse,  telefonnummer  og telegramadresse  samt  telex-  og tele-
faxnummer: 
2. Den  valgte  udbudsform: 
3. a) Leveringssted: 
b) Arten  og mængden  af de varer,  der skal  leveres: 
c) Angivelse  af, om leverandørerne  har mulighed  for at afgive  bud  på dele  af de ønskede  leveringer 
og/eller  på disse  som  helhed: 
4. Eventuel  leveringsfrist: 
5. a) Navn  og adresse  på den myndighed,  til hvilken  anmodning  om relevante  dokumenter  kan rettes: 
b) Sidste  frist  for fremsættelse  af sådan  anmodning: 
c) (i givet  fald)  Størrelsen  af og betalingsbetingelserne  for det beløb,  der skal  erlægges  for at få udle-
veret  disse  dokumenter: 
6. a) Sidste  frist  for modtagelse  af bud: 
b) Den  adresse,  hvortil  de skal  sendes: 
c) Det  eller  de sprog,  de skal  være  affattet  på: 
7. a) De personer,  der har adgang  til at overvære  åbningen  af budne: 
b) Datoen,  klokkeslættet  og stedet  for denne  åbning: 
8. (i givet  fald)  Sikkerhedsstillelse  og andre  garantier  af enhver  art, som  måtte  blive  forlangt: 
9. De vigtigste  finansierings-  og betalingsbetingelser  og/eller  henvisninger  til de retsforskrifter,  hvoraf  de 
fremgår: 
10. (i givet  fald)  Den  bestemte  retlige  form,  hvorunder  eventuelt  det konsortium  skal  fremtræde,  som  vil få 
tildelt  ordren: 
11. De oplysninger  og formaliteter,  som  er nødvendige  for en vurdering  af de økonomiske  og tekniske 
mindstebetingelser,  som  leverandøren  skal  opfylde: 
12. Den  periode,  inden  for hvilken  enhver  tilbudsgiver  er forpligtet  til at opretholde  sit bud: 
13. Kriterier,  som  vil blive  lagt  til grund  ved  tildelingen  af ordren.  Kriterierne  — bortset  fra den  laveste 
pris — nævnes,  når de ikke  er anført  i udbudsbetingelserne: 
14. Andre  oplysninger: 
15. Datoen  for bekendtgørelsens  afsendelse: 
16. Datoen  for Publikationskontorets  modtagelse  af bekendtgørelsen: 
Nr. C 65/16 De Europæiske  Fællesskabers  Tidende 10. 3. 88 
B. Begrænset  udbud 
1. Den  ordregivende  myndigheds  navn,  adresse,  telefonnummer  og telegramadresse  samt  telex-  og tele-
faxnummer: 
2. a) Den  valgte  udbudsform: 
b) Begrundelse  for anvendelsen  af det begrænsede  udbud: 
c) (i givet  fald)  Begrundelse  for anvendelsen  af den særlige  fremgangsmåde  i hastetilfælde: 
3. a) Leveringssted: 
b) Arten  og mængden  af de varer,  der skal  leveres: 
c) Angivelse  af, om leverandørerne  har mulighed  for at afgive  bud  på dele  af de ønskede  leveringer 
og/eller  på disse  som  helhed: 
4. Eventuel  leveringsfrist: 
5. (i givet  fald)  Den  bestemte  retlige  form,  hvorunder  eventuelt  det konsortium  skal  fremtræde,  som  vil få 
tildelt  ordren: 
6. a) Sidste  frist  for modtagelse  af anmodninger  om deltagelse: 
b) Den  adresse,  hvortil  anmodningerne  skal  sendes: 
c) Det  eller  de sprog,  de skal  være  affattet  på: 
7. a) Sidste  frist  for udsendelse  af opfordringer  til at afgive  bud: 
8. Oplysninger  om leverandørens  egne  forhold  samt  de oplysninger  og formaliteter,  som  er nødvendige 
for en vurdering  af de økonomiske  og tekniske  mindstebetingelser,  som  skal  opfyldes  af leverandøren: 
9. Kriterierne  for tildeling  af ordren,  hvis  de ikke  fremgår  af opfordringen  til at afgive  bud: 
10. Andre  oplysninger: 
11. Datoen  for bekendtgørelsens  afsendelse: 
12. Datoen  for Publikationskontorets  modtagelse  af bekendtgørelsen: 
10. 3. 88 De Europæiske Fællesskabers Tidende Nr. C 65/17 
C. Udbud efter forhandling 
1. Den ordregivende myndigheds navn, adresse, telefonnummer og telegramadresse som telex- og telefax­
nummer: 
2. a) Den valgte udbudsform: 
b) (i givet fald) Begrundelse for anvendelse af den særlige fremgangsmåde i hastetilfælde: 
3. a) Leveringssted: 
b) Arten og mængden af de varer, der skal leveres: 
c) Angivelse af, om leverandørerne har mulighed for at afgive bud på dele af de ønskede leveringer 
og/eller på disse som helhed: 
4. Eventuel leveringsfrist: 
5. (i givet fald) Den bestemte retlige form, hvorunder eventuelt det konsortium skal fremtræde, som vil få 
tildelt ordren: 
6. a) Sidste frist for modtagelse af anmodninger om deltagelse: 
b) Den adresse, hvortil anmodningerne skal sendes: 
c) Det eller de sprog, de skal være affattet på: 
7. Oplysninger om leverandørens egne forhold samt de oplysninger og formaliteter, som er nødvendige 
for en vurdering af de økonomiske og tekniske mindstebetingelser, som skal opfyldes af leverandøren: 
8. (i givet fald) Navne og adresser på de leverandører, der allerede er valgt af den ordregivende 
myndighed: 
9. Datoen for de foregående offentliggørelser i De Europæiske Fællesskabers Tidende: 
10. Andre oplysninger: 
11. Datoen for bekendtgørelsens afsendelse: 
12. Datoen for Publikationskontorets modtagelse af bekendtgørelsen: 
D. Enkeltudbud 
1. Den ordregivende myndigheds navn, adresse, telefonnummer og telegramadresse samt telex- og tele­
faxnummer: 
2. a) Den valgte udbudsform: 
b) Begrundelse for anvendelsen af enkeltudbudsproceduren: 
3. a) Leveringssted: 
b) Arten og mængden af de varer, der skal leveres: 
4. Navn og adresse på den forventede leverandør: 
5. Opfordring til andre leverandører om at ytre sig over for den ordregivende myndighed: 
6. Andre oplysninger: 
7. Datoen for bekendtgørelsens afsendelse: 
8. Datoen for Publikationskontorets modtagelse af bekendtgørelsen: 
Nr. C 65/18 De Europæiske Fællesskabers Tidende 10. 3. 88 
E. Fremgangsmåder ved forhåndsmeddelelse 
1. Navn, adresse, telefonnummer og telegramadresse samt telex- og telefaxnummer på den ordregivende 
myndighed og på det kontor, hvor der kan anmodes om supplerende oplysninger: 
2. Arten og mængden eller værdien af de varer, der skal leveres: 
3. Den foreløbige dato, på hvilken procedurerne for indgåelse af aftalen eller aftalerne indledes: 
4. Andre oplysninger: 
5. Datoen for bekendtgørelsens afsendelse: 
6. Datoen for Publikationskontorets modtagelse af bekendtgørelsen: 
F. Indgåede aftaler 
1. Den ordregivende myndigheds navn og adresse: 
2. Den valgte udbudsform: 
3. Datoen for aftalens indgåelse: 
4. Kriterierne for tildeling af ordren: 
5. Antallet af modtagne bud: 
6. Leverandørens eller leverandørernes navn(e) og adresse(r): 
7. Arten og mængden af de varer, der i givet fald leveres af hver leverandør: 
8. Betalt pris eller skala over betalte (minimums/maksimums)priser: 
9. Andre oplysninger: 
10. Datoen for offentliggørelsen af bekendtgørelsen i De Europæiske Fællesskabers Tidende: 
11. Datoen for bekendtgørelsens afsendelse: 
12. Datoen for Publikationskontorets modtagelse af bekendtgørelsen: